# Eleccions legislatives d'Israel de 2009

Les eleccions legislatives d'Israel de 2009, les divuitenes de l'Estat d'Israel, foren convocades per a elegir els diputats de la Kenésset, el parlament israelià, per a un mandat de quatre anys. Es van celebrar el 10 de febrer de 2009.

## Antecendents

El Partit Laborista Israelià, soci de la coalició de govern amb Kadima amenaçà amb fer caure el govern si Olmert dimitia després de les investigacions policials sobre presumpta corrupció durant els seus mandats com a ministre i com a alcalde de Jerusalem i va presentar la seva renúncia a Peres el 21 de setembre de 2008. El 23 de setembre de 2008, Peres va demanar a Tzipi Livni, líder del partit Kadima, que formés un nou govern, però no ho va aconseguir i es va haver de convocar eleccions anticipades, previstes originalment el 2010.

## Sistema electoral

L'elecció dels diputats és per un sistema de representació proporcional sense representació geogràfica amb un llindar electoral del 2%.

## Resultats

Els escons després d'aquestes eleccions van quedar repartits en:
← Eleccions a la Kenésset, 2009→ :
| Candidatura | Vots | % | Escons | Escons |
| Candidatura | Vots | % | 2009 | Dif. |
| Kadima | 758.032 | 22,47% | 28 | -1 |
| Likud | 729.054 | 21,61% | 27 | +15 |
| Israel Beitenu | 394.577 | 11,70% | 15 | +4 |
| Partit Laborista Israelià | 334.900 | 9,93% | 13 | -5 |
| Xas | 286.300 | 8,49% | 11 | -1 |
| Judaisme Unit de la Torà | 147.954 | 4,49% | 5 | -1 |
| Llista Àrab Unida - Ta'al | 113.954 | 3,38% | 4 | - |
| Unió Nacional | 112.570 | 3,34% | 4 | -2 |
| Hadaix | 112.130 | 3,32% | 4 | +1 |
| Nou Moviment - Mérets | 99.611 | 2,95% | 3 | -2 |
| La Llar Jueva | 96.765 | 2,87% | 3 | - |
| Balad | 83.739 | 2,48% | 3 | - |
| Moviment Verd - Meimad | 27.737 | 0,82% | - | -1 |
| Guil | 17.571 | 0,52% | - | -7 |

## Formació de govern

El Kadima va ser, contra tot pronòstic, el partit més votat i amb més escons, però no va poder formar govern per la falta de suport a l'hora de bastir una aliança que li donés la majoria absoluta. En canvi, hi havia una majoria conservadora i religiosa, liderada pel Likud que va pactar amb Israel Beitenu, el Partit Laborista Israelià i el Xas per a formar majoria i donar el càrrec de Primer Ministre d'Israel al seu líder Binyamín Netanyahu.

## Notes

* ↑ En les anteriors eleccions, el Partit Laborista Israelià i Meimad es presentaren conjuntament. Dels 19 escons que aconseguiren, 18 corresponien al Partit Laborista i 1 a Meimad. Aquest cop, el Partit Laborista es presentà en solitari i Meimad es presentà en coalició amb el Moviment Verd i perdé l'escó que tenia.
* ↑ Els quatre partits que formaven la Unió Nacional obtingueren sis escons en els darrers comicis electorals celebrats el 2006 dins d'un llista conjunta amb el Partit Nacional Religiós. El partit Ahi (dos escons) abandonà la coalició i s'uní al Likud.
* ↑ Comparem amb el resultat del Partit Nacional Religiós), que es va dissoldre a La Llar Jueva.

## Referències

* ↑ «Olmert presenta la carta de dimissió al president israelià Simón Peres». El Punt Avui, 21-09-2008. [Consulta: 26 novembre 2024].
* ↑ «Q&A: Israel's general election». BBC News, 20-02-2009. [Consulta: 26 novembre 2024].
* ↑ «General election looms for Israel». BBC News, 26-10-2008.
* ↑ «Q&A: Israeli elections». BBC News, 02-02-2009.
* ↑ Amy Teibel «Netanyahu urges moderates to join broad government». Fox News. Associated Press, 20-02-2009.
* ↑ «Knesset Passes Governance Law» (en anglès). israel national news, 11-03-2014. [Consulta: 10 febrer 2025].
* ↑ «Netanyahu accepta de formar el nou govern d’Israel». Vilaweb, 20-02-2009. [Consulta: 9 desembre 2024].

## Enllaços externs

* Història de la 18a Kenésset(anglès)